
היו"ר אילן גילאון:


בוקר טוב. היום יש לנו נושא עליו כל הצדדים הגיעו להסכמות והוא נוסח על ידי המחלקה המשפטית במשרד המשפטים. אני מניח שהגענו לעמק השווה בכל הרמות. הנושא שלנו הוא חקירות לפי כל דין, חקירות משטרתיות, חקירות של מערכות המס כמו ניירות ערך וכל מי שיש לו סמכות חקירה. אם יש למישהו הערות לפני ההקראה, אשמח לשמוע אותן. אם אין הערות, נתחיל בהקראה.

מרים בר ניר:

אנחנו דיברנו לפני הישיבה על מנת להכניס הפניה לחוק החקירות והבנתי שזה בסדר. 

היו"ר אילן גילאון:


זה בסעיף נפרד.

מרים בר ניר:

בתקנות האלה  אין התייחסות לנכים נפשיים, שכליים ואוטיסטים. יספק אותנו בשלב זה אם תהיה הפניה.

היו"ר אילן גילאון:


כל מה שאת אומרת נמצא בחוק הליכי חקירה.

מרים בר ניר:

אני מבקשת שיהיה כתוב בלי לפגוע בחוק.

היו"ר אילן גילאון:


כתוב. כתוב בלי לפגוע.

יפעת רווה:

עקרונית  חוק חקירות של אנשים עם מוגבלויות הוא כמובן ממשיך לחול והוא גובר על תקנות. יחד עם זאת, כיוון שהועלה העניין הזה, אין לנו בעיה, כיוון שכתבנו שהחוק הזה לא פוגע בחוק חקירת חשודים, ומבחינתי זה מובן מאליו מפני שחקיקה ראשית גוברת על חקיקת משנה. עדיין, אפשר להוסיף שזה כמובן לא פוגע בחוק חקירה ועדה של אנשים עם מוגבלויות, הוא חל, הוא ימשיך לחול, הוא החוק שעוסק ספציפית באנשים עם מוגבלויות עם נכויות נפשיות ושכליות. כמובן זה לא סותר ולא הייתה שום כוונה לפגוע.

היו"ר אילן גילאון:


מרים, את יכולה להיות רגועה.

מרים בר ניר:

אם הבנתי נכון, ייכנס הסעיף הזה?

יפעת רווה:

אפשר. אם מבחינת הייעוץ המשפטי זה בסדר, אני לא אתנגד. גם אם זה לא כתוב, ברור שזה קיים.

אודיה איפרגן:

גם אנחנו חשבנו שלא צריך להוסיף, אבל אם כבר מוסיפים, צריך לכתוב שזה לא יפגע בחוק לתיקון דיני ראיות (הגנת ילדים) כי זה כבר באותו מישור. 

יפעת רווה:

אפשר לכתוב באופן כללי.

היו"ר אילן גילאון:


זה לא יפגע בשום דבר. זה לא יפגע בכל דין.

יפעת רווה:

בכל דין שעוסק בחקירות. אפשר לכתוב: לא יפגע בכל דין העוסק בחקירות.

היו"ר אילן גילאון:


זאת השפה שלכם עורכי הדין.


אנחנו יכולים להתחיל בהקראה.

אייל לב ארי:
41.
הגדרות



(א)
בתקנה זו



"התאמת נגישות" – אמצעי עזר ושירות עזר לאדם עם מוגבלות.

"חוק חקירת חשודים" – חוק סדר הדין הפלילי (חקירת חשודים), התשס"ב-2002.



"חוקר" – שוטר או עובד ציבור שהוסמך לחקור עבירה לפי כל דין.



"חקירה" – תשאול או גביית הודעה בקשר לעבירה בידי חוקר.



"חשוד" – מי שיש לגביו חשד סביר שעבר עבירה.

"מכשיר עזר אישי" – מכשיר המותאם לאדם עם מוגבלות באופן אישי, ואשר הוא נעזר בו באופן קבוע.



"נחקר" – חשוד או עד, המצויים בחקירה.

"עד" – אדם הקשור לעבירה או שעשויים להיות לו מידע, מסמכים או חפצים הנוגעים לעבירה והוא אינו חשוד בביצועה.

"עובד ציבור" – כהגדרתו בסעיף 39(ג) לחוק סדר הדין הפלילי (סמכויות אכיפה – מעצרים), התשנ"ו-1996.



"תיעוד חזותי" – כהגדרתו בחוק חקירת חשודים.

41א.
חקירת אדם עם מוגבלות

(א)
סבר חוקר, לפני תחילת חקירה או במהלכה, בין מיוזמתו ובין בהסתמך על בקשה או על מידע שקיבל, שאדם העומד להיחקר בפניו או שנחקר בפניו הוא אדם עם מוגבלות מן המפורטות בטור א' בתוספת הרביעית, יקיים את חקירתו של אותו אדם תוך שימוש בהתאמת הנגישות המתאימה, כמפורט בטור ב' לתוס0פת האמורה, אלא אם כן אמצעי העזר או שירות העזר המתאים לא בנמצא אף לאחר מאמץ סביר וחקירת האדם נדרשת באופן מיידי כדי למנוע את סיכול החקירה או את שיבושה, למנוע סיכון לחיי אדם או לשלומו, לאפשר את מעצרם של חשודים נוספים או לשם גילוי ראיה.

ישראל אבן זהב:

בלי העזרים האלה לא יוכלו לחקור את הנאשם. למשל, עזרי שמיעה שצריך או משהו אחר. בלי זה, לא יוכלו לחקור אותו. יש כאן סתירה. בחלק השני של המשפט, אם המשטרה או מי שחוקר לא מוצא את העזרים המתאימים, הוא למעשה לא יוכל לחקור את הנאשם ואני שואל מה עושים במקרה כזה.

היו"ר אילן גילאון:


לפעמים אתה כן יכול. אני מבין שזה צריך להיות מהותי.

יפעת רווה:

יש מקרה  – כתוב כאן שחקירת האדם נדרשת באופן מיידי כדי למנוע את סיכול החקירה או את שיבושה, למנוע סיכון לחיי אדם ולשלומו – שמחפשים מישהו דחוף. מישהו נעלם ויש מקרה חירום. אדם כבד שמיעה, כמובן שיותר קל, נכון וראוי לחקור באמצעות מכשיר שמיעה אבל אין כרגע את המכשיר. אם זה מכשיר אישי, אין בעיה כי הוא אתו אבל מסיבה כלשהי אין כרגע בנמצא את מכשיר העזר וחייבים את המידע מיד. זאת לא תיחשב הפרת חוק באותו מקרה חירום.

היו"ר אילן גילאון:


נניח כתבו לו.

ישראל אבן זהב:

הבנתי את זה, אבל אני אומר שללא המכשיר עצמו הוא לא ישמע.

יפעת רווה:

אז ימצאו דרך אחרת.

קריאה:

אם הוא עיוור, הוא כן ישמע. 

היו"ר אילן גילאון:


נניח כתבו לו, נניח יש לו שרידי שמיעה ובכל זאת באופן מהותי הוא כן יכול לשמוע. 

יפעת רווה:

כמובן שאם אי אפשר, אז אי אפשר, אבל אנחנו לא רוצים שמקרה כזה ייחשב הפרת חוק.

ישראל אבן זהב:

זה ברור לי, אבל אם מישהו צריך תקשורת חלופית?

יפעת רווה:

אז אי אפשר יהיה לחקור אותו.

היו"ר אילן גילאון:


אני אקרא לזה פצצה מתקתקת. 

יפעת רווה:

ברור שאם אפשר לחקור, אז אי אפשר. 

אייל לב ארי:

(ב)
אין בתקנה זו כדי -

(1)
לחייב את הגוף החוקר לספק לנחקר מכשיר עזר אישי, כאמור בתקנה 28(ב).

(2)
למנוע שימוש בהתאמת נגישות אחרת, המספקת תקשורת עם הנחקר או לנהל את החקירה ללא ההתאמה, לבקשת נחקר או בהסכמתו. נעשה שימוש בהתאמת נגישות אחרת, יתעד החוקר את בקשת הנחקר או הסכמתו לשימוש באמצעי האחר, לפי העניין.

(ג)
הוראות תקנה זו יחולו גם על פעולות חקירה של הגוף החוקר, הדורשות את נוכחות הנחקר, זולת אם מתקיימות נסיבות מיוחדות המונעות זאת, מטעמים שיירשמו.

(ד)
נדרש אדם עם מוגבלות לאשר בחתימתו מסמך, ולא היה מסוגל לחתום עליו בשל מוגבלותו, יציין הסכמתו או הסתייגותו בדרך אחרת, שתירשם בידי החוקר.


(ה)
אין בתקנה זו כדי לגרוע מן ההוראות החלות לעניין חקירת חשודים לפי חוק חקירת חשודים.


כאן נוסיף את חוק הליכי חקירה.

יפעת רווה:

סעיף כללי של שמירת דינים.

היו"ר אילן גילאון:


לפי כל דין.

זיו מגור:

עורך דין זיו מגור מאלו"ט. אני רוצה לוודא שההכנסה של חוק הליכי חקירה (ועדה) בנוגע לסעיף הזה, כאשר אנחנו מכניסים אותו פנימה, כאן כתוב אדם עם מוגבלות שכלית שיאשר בחתימתו את המסמך, הסעיף האחרון שאייל קרא. זה עובר לאורך כל התקנות. אני רוצה לוודא שעצם הכנסת החוק יחול כאן על התקנות. אדם עם אוטיזם, ההנגשה שלו היא אדם מלווה שמלווה אותו בחקירה. בלי אדם מלווה אין טעם ואין שום סיבה שהוא יחתום. אני רק רוצה וודא שאנחנו לא פוגעים בדבר הזה וזה עדיין חל עליו, שבעצם מי שבא אתו לחקירה, זה אדם שמלווה אותו.

יפעת רווה:

בוודאי. אמרתי שגם אם לא היינו כותבים כלום, זאת חקיקה ראשית.

זיו מגור:

ברור לי המעמד הנורמטיבי אבל אני רוצה לוודא את זה.

היו"ר אילן גילאון:


זה חזק מן התקנות.

מרים בר ניר:

מה שחסר לי זה לא אם קורא את זה עורך דין אלא קורא את זה איש מן הישוב. האם לא צריך להוסיף עוד משהו שיהיה ברור גם למי שלא מתמצה?

היו"ר אילן גילאון:


זה נכון לגבי כל התקנות. את מדברת על פישוט לשוני לכל התקנות? את ואני לא אמורים להבין את כל מה שכתוב כאן.

מרים בר ניר:

הרבה מהתקנות ברורות. כאן לא מובן מאליו שמדובר גם על אנשים עם מוגבלות נפשית, שכלית ואוטיזם. זה לא מובן מאליו לפי המשפט.

היו"ר אילן גילאון:


לא מובן מאליו אבל זה מובן. בשפה שכתובה, זה מובן. אולי היא קצת קשה. לכן אמרתי שלך ולי זה תמיד קשה יותר להבין את זה, אבל זה לא מקפח איש.

אייל לב ארי:

מרים, אין בעיה עם זה. זה יהיה מפורט וזה יהיה ברור. מבחינת מה שכתוב כאן, אין בה כדי לגרוע מן ההוראות שחלות לעניין חקירת חשודים לפי חוק איקס או לפי חוק ואי. 

מרים בר ניר:

זה ייכנס.

אייל לב ארי:

זה ייכנס.

מרים בר ניר:

תודה.

אייל לב ארי:
41ב.
תוקף וקבילות

(א)
אין בהפרת הוראות סימן זה כדי לפגוע בחוקיותה של חקירה אך ורק מן הטעם שנערכה ללא אמצעי הנגשה.

בנושא הזה היה לנו חשש לגבי המושג שנקרא פירות העץ המורעל, איך בעצם חלילה עלולות דרך התקנה הזאת אולי לפתוח פתח לפגיעה בזכויות של חשוד או נחקר שהוא אדם עם מוגבלות בנושא הזה כן ביקשנו שלפחות יינתן הסבר על ידי משרד המשפטים מדוע בעצם ההגנה לא נפגעת. 

יפעת רווה:

אין לי ברירה, כאן אני אצטרך להיות משפטית.


בתחילת התקנת התקנות היה ויכוח האם מדובר בשירות, האם חקירה היא שירות או לא שירות, כי בכל הדברים אנחנו באמת מדברים על שירות, בביטוח לאומי, בחינוך ובדברים אחרים, והמטרה היא שאדם יבין, אבל אם הוא לא בדיוק מבין, עושים כל מה שאפשר כדי שהוא יבין ואין לזה צד שני.


בחקירות זה שונה. בחקירות יש לפעמים צד שני לדברים כאשר אחר כך יש טענות של אי קבילות, חוקרים נאשמים ויש לזה השלכות מהותיות של המשפט הפלילי של סדרי דין. לכן הייתה טענה, וטענה חזקה – משפטית אני אפילו יכולה לומר שהיא נכונה – שכיוון שאלה דברים שעלולים להשפיע על פסלות ראיות ודברים מהותיים, זה אמור להיות מוסדר קודם כל בחקיקה ראשית ובסדרי דין, ויש ועדה לסדר דין פלילי, וזה אמור להיות מוסדר שם.


אנחנו לא רצינו שהדבר הזה יקרה ואמרנו שאנחנו כן נעשה את זה בתקנות כי כן יש לזה פן של שמונים-תשעים אחוזים של שירות וגם אם יש חולקים על כך שזה מוגדר כשירות, ברור שזה צריך להיות מונגש. אמרנו שנעשה ככל האפשר כדי שלא יהיו לזה השלכות. זאת אומרת, אם יש הפרה של זה, כמו כל גוף אחר, אפשר להתלונן. אם אני אבוא לאיזשהו שירות בביטוח לאומי ויפרו את זה, אני יכולה להתלונן בפן הזה אבל זה לא ישפיע כך שזה יתחיל לפסול ראיות.


החשש היה, בעניין פירות העץ המורעל, שיבוא נאשם ונגיד כן תהיה איזושהי חריגה או איזושהי בעיה או טענה לבעיה והוא יגיד שכל החקירה הזאת, למרות שבסופו של דבר מהותית כן הבינו אותו, הוא רוצה לפסול את כל החקירה הזאת. לא לזה הייתה הכוונה. כמובן שאם זה משפיע מהותית, אפשר לטעון את הטענה ואפשר לטעון שלא נתנו לו את אמצעי ההנגשה ולכן גם לא הבינו אותו ולכן חשבו שהוא מודה למרות שהוא לא הודה. לכן כתבנו שאין בהפרת הוראות סימן זה כדי לפגוע בחוקיותה של חקירה, אך ורק מן הטעם שנערכה ללא אמצעי הנגשה.


תמיד יהיה אפשר לטעון שהייתה אי הבנה או טענות מהותיות, אבל זה לא כסיבה יחידה לפסילת ראיה. זאת הייתה המטרה.

אלעזר כהנא:

רציתי להפנות לחוק הליכי חקירה (ועדה). גם שם יש סעיף מקביל דומה. התאמנו את הניסוחים שלו למקרה הזה, אבל גם שם יש ניסוח דומה ולכן זה לא חידוש של התקנות האלה. המטריה דומה ויש סעיף דומה בחוק סדר הדין הפלילי, תיקון שעבר בוועדת החוקה לפני כמה חודשים, לפני כשנה, בנושא של חלוקת תיקים בין המשטרה לפרקליטות כאשר עצם חלוקה לא נכונה של התיקים, היא כשלעצמה והיא בלבד לא תביא לפסילת הדיון בתיק. 


אנחנו רוצים לחקור ואנחנו רוצים להנגיש. ברור שכאשר מהצד השני עומד החשש שכל החקירה  תיפסל, אנחנו מאוד קמצנים בלחייב אותנו בחוק מה בדיוק לעשות. ברגע שיש סעיף כזה, הוא מקל עלינו כי אנחנו אומרים שאנחנו נעשה כל מה שאנחנו יכולים, היה ולא הצלחנו, היה ושוטר כשל, הוא צריך לשלם את המחיר, הוא או המשטרה, כמו שכל גוף אחר משלם את המחיר אבל לא תהיה לזה השלכה על כך שעבריין שעשה עבירה חמורה עכשיו לא יועמד לדין כי הוא יגיד שהקורבן שנפגע ממנו, לא נתנו לו הקלטה או לא נתנו לו איזושהי הנגשה ולכן כל החקירה פסולה.

היו"ר אילן גילאון:


אני אנסה להסביר את דבריך לאלה שאינם עורכי דין.

נטע-לי סגל קופילוב:

השאלה מי אוכף את הסבירות הזאת. השאלה מי בודק באמת מה הטעם.

היו"ר אילן גילאון:


זה בנימין הלוי. זה משהו אחר. אם באופן מהותי לא קרה משהו. מתי בית המשפט פוסל דברים כאלה? כאשר הושגו ראיות שלא באופן כשר וכולי. אם המשטרה נניח תעמיד את ישראל או אותי או את חיימוביץ ותנסה להוציא ממנו הודאה במשך שלוש שעות, זאת אומרת שהוא יעשה את זה באמצעים פסולים. אבל אם קרה דבר פעוט ערך אחד אחר שהוא לא מהותי מבחינת סך כל החקירה, זה לא יפסול את הראיות האחרות. זה ברמת הסביר.


חוץ מזה, אל תחשבו שאנחנו תמיד בצד של העבריינים כי לפעמים אנחנו גם בצד השני. לפעמים אנחנו בעד אלה שרוצים שהחקירה תצא טוב.

אייל לב ארי:
(ב)
בכפוף לאמור בתקנת משנה (א), אין בהוראות סימן זה כדי לפגוע בזכויות נחקר לפי כל דין.

תוספת רביעית

האדם עם המוגבלות


התאמת הנגישות
1.
אדם עם מוגבלות בראיה,
א.
הקראת ההודעה ותיעוד ההקראה בתיעוד


על אף שימוש במשקפיים או

חזותי או בתיעוד קולי.


עדשות מגע (להלן - מוגבלות


ראייה).



ב.
תיאור המקום וזהות האנשים המשתתפים







בחקירה ותפקידם. ואם בא האדם עם 







מוגבלות ראייה עם מלווה – יהא זכאי 







שהמלווה יכנס עמו לחדר החקירה טרם







החקירה ועד תחילתה לצורך תיאור כאמור.







אין בהוראה זו כדי לפגוע בזכות הנחקר







למלווה לפי כל דין.


2.
אדם עם מוגבלות שמיעה 
מתורגמן לשפת סימנים ותיעוד חזותי של החקירה.


המתקשר באמצעות שפת


הסימנים בלבד.

3.
אדם עם מוגבלות שמיעה

באמצעות מערכת להגברת שמע אישית (מגבר אישי) או 


המגבילה באופן משמעותי
תמלול.


את יכולת התקשורת עמו


ואשר אינו נעזר במכשיר


שמיעה אישי.

הבנתי שייאמר תמלול.

בלהה ברג:

במקום תמלול, יהיה נוסח אחר. תמלול הדברים הנאמרים על ידי החוקר לצורך החקירה.

אלעזר כהנא:

לא. כתיבת הדברים הנאמרים על ידי החוקר לצורך החקירה.

בלהה ברג:

אפשר.

ישראל אבן זהב:

אני חושב שכתיבת השאלות זה נוסח יותר נקי ונכון. אני לא כל כך מבין למה יש צורך בתיקון הזה אבל אני לא מתנגד לו.

היו"ר אילן גילאון:


זה לא מהותי.

בלהה ברג:

כתיבת הדברים הנאמרים על ידי החוקר לצורך החקירה.

אייל לב ארי:
4.
אדם עם מוגבלות שמיעה

מתורגמן לשפת סימנים במגע ותיעוד חזותי של


ומוגבלות ראייה, המתקשר
החקירה.


באמצעות שפת סימנים


במגע.

5.
אדם עם מוגבלות בניידות
ניהול החקירה במקום שאליו מובילים דרך וכניסה






נגישים, ובמרחק סביר מתא שירותים נגיש לפי






הוראות תקנות נגישות למקום ציבורי חדש או






למקום ציבורי קיים, אולם בתקופת הביניים שעד






המועד שנקבע לביצוע הוראות תקנות הנגישות






למקום קיים, תנוהל החקירה במקום קיים






שמתקיימות בו לכל הפחות הוראות חלק ח' בתוספת






השנייה לתקנות התכנון והבניה (בקשה להיתר






תנאיו ואגרות) התש"ל-1970.

6.
אדם שעקב מוגבלותו אינו
הקראת ההודעה.


יכול לקרוא.

7.
אדם עם מוגבלות בתקשורת,
תת"ח מסוג לוח אותיות, ובמידת הצורך בליווי איש


בעל יכולת קריאה ואיות,

מקצוע מתאים לצורך הפעלת התת"ח, תוך תיעוד


הנעזר בערכת תקשורת

חזותי.


תומכת וחלופית (להלן -


תת"ח).

היו"ר אילן גילאון:


מה זה תת"ח?

קריאה:

תקשורת חלופית תומכת. דיברנו על הלוחות האלה שיש בהם תמונות.

זיו מגור:

אם אפשר להוסיף הערה לסעיף 7. אדם עם מוגבלות בתקשורת, אם אפשר להוסיף לרבות אדם עם אוטיזם, כי זה לא תמיד אותו הדבר.

בלהה ברג:

אנחנו לא יכולים להרחיב כאן את היריעה.

היו"ר אילן גילאון:


למה לך? למה שתרצה את זה?

יפעת רווה:

כאן זאת ירייה ברגל כי החוק השני מדבר על החקירה המיוחדת.

היו"ר אילן גילאון:


אני מסכים שזאת ירייה ברגל וירייה ברגל נותנת לך עוד קטגוריה של נכות.

דורון לוי:

שתי הערות. בנושא של תרגום לאדם חירש. כתוב מתורגמן לשפת סימנים. חשוב להדגיש שצריך להביא מתורגמן מיומן. לא כל מתורגמן הוא מיומן והוא חייב להיות מיומן. 

בלהה ברג:

בתקנות הנגישות הגדרנו מתורגמן בתחילת התקנות. אנחנו לא נעשה קטגוריה נפרדת של מתורגמנים.

היו"ר אילן גילאון:


אין לנו קטגוריה לזה. זה אפרופו מה שמרים שאלה כאן קודם.

דורון לוי:

אם מביאים מתורגמן, זאת לא הנגשה אם הוא לא מיומן. אין טעם להביא מתורגמן שהוא לא מיומן. עדיף כבר לכתוב.

היו"ר אילן גילאון:


מתורגמן לשפת הסימנים, איך הוא יכול להיות לא מיומן?

נעמה לרנר:

למשטרה יש רשימת מתורגמנים.

היו"ר אילן גילאון:


ומה נעשה אם החוקר לא מיומן?

נעמה לרנר:

למשטרה יש רשימה והיא אצלנו. אלה אותם מתורגמנים שחוזרים שוב ושוב כך שהם הופכים להיות עם הזמן יותר מיומנים.

דורון לוי:

מי החליט על הרשימה הזאת? מי החליט שהם מיומנים?

נעמה לרנר:

זאת רשימה  של המשטרה.

היו"ר אילן גילאון:


זאת בדיוק השאלה אליך. איך אתה קובע מי מיומן?

נעמה לרנר:

הרשימה סגורה ולא גדולה.

היו"ר אילן גילאון:


אני חושב שהכי טוב שהשוטר יהיה חירש, כי אז הבעיה תיפתר. אין לנו תעודות מיומנות.

רונית צור:

אני יכולה להוסיף. אני מפקחת ארצית על חקירות ילדים ועל חקירות מיוחדות של אנשים עם מוגבלות שכלית במשרד הרווחה. אנחנו מנגישים גם את החקירות לאנשים עם מוגבלות שכלית וגם לילדים עם מתורגמנים בשפת הסימנים אותם אנחנו בוחרים במכרזים והדרישות שלנו הן שיהיו מיומנים ומתאימים.

היו"ר אילן גילאון:


גם זה לפי כל דין.

דורון לוי:

אתם עושים בדיקות למיומנות שלהם?

רונית צור:

ברגע שאנחנו רואים בעיה, אנחנו מתקשרים לחברה ודורשים לא לעבוד יותר עם אותו מתורגמן.

היו"ר אילן גילאון:


תודה. אנחנו ממשיכים.

דורון לוי:

הנושא של המתורגמנים הוא לפעמים המערב הפרוע. אנחנו רוצים קריטריונים שקשורים 

היו"ר אילן גילאון:


קשה לנו להגדיר את הנושא כי הוא נושא יחסי והוא נושא סובייקטיבי. החיים של כולנו הם מערב פרוע ואנחנו מנסים ליישר אותם קצת.

אלעזר כהנא:

אני מזכיר שיש גם תיעוד חזותי של החקירה.

אייל לב ארי:
8.
אדם עם מוגבלות בתקשורת,
החוקר ישקול, לאחר התייעצות עם איש מקצוע


הנעזר בתת"ח, אשר אין לו
מתחום קלינאות התקשורת, היעזרות בתת"ח עם


יכולת קריאה ואיות.

סמלים או לתת"ח אחר, ובמידת הצורך ליווי איש






מקצוע מתאים לצורך הפעלת תת"ח, והכל תוך תיעוד






חזותי.

דורון לוי:

יש לי עוד הערה. אני מבקש, אני לא יודע בדיוק את הצד המשפטי אבל אני רוצה להעלות עוד נושא מסוים של הגנת המתורגמן.  העניין של חיסיון של המתורגמן. לדוגמה, אם בן אדם מגיע לחקירה עם מתורגמן ואחר כך רוצים עדות בבית המשפט, צריך להגביל את זה כך שהוא לא יהיה מסוגל לבוא ולהעיד.

היו"ר אילן גילאון:


מה זאת אומרת? זה כמו כל עד אחר. מתורגמן הוא מתורגמן. הוא מתרגם. זה כמו מתורגמן מאנגלית לרוסית.

יפעת רווה:

לא הבנתי מה ההצדקה לחיסיון.

היו"ר אילן גילאון:


שיהיה חיסיון למתורגמן ושהוא לא יוכל להעיד בבית המשפט.

יפעת רווה:

הבנתי את הבקשה, אבל למה?

היו"ר אילן גילאון:


המתורגמן לא אמור לדעת יותר מאשר חוקר אחרי שהוא תירגם לו את זה.

דורון לוי:

יש איזשהו חיסיון בין מתורגמן ללקוח שלו.

יפעת רווה:
בחקירה הוא אמור לתרגם את הדברים ביניהם. זה ממש לא חסוי. אוי ואבוי אם יהיו חלקים שהם חסויים בין הנחקר למתורגמן.

בלהה ברג:

אם בלאו הכי יש תיעוד חזותי, איך יכול להיות חיסיון?

דורון לוי:

אם מזמינים את המתורגמן לבית המשפט, יש לו זכות.

יפעת רווה:
זכות למה? הוא אמור לתרגם ישירות את הדברים. זה אמור להיות הפוך מחסוי. זאת אומרת, זה אמור להיות תרגום ישיר של השיחה.

צביה אדמון:

דורון, אני יודעת למה אתה מתכוון. הרבה פעמים בקהילת החירשים כשיש שניים שמדברים שפת סימנים, לנחקר לפעמים יש את התחושה שהמתורגמן הוא כאילו מהצד שלו.

היו"ר אילן גילאון:


המתורגמן לא מדובב.

צביה אדמון:

לא. נכון, אבל לזה הכוונה. זה משהו יותר תרבותי. מה שמנסים כאן להסביר, דורון, זה שברגע שזה נמצא בחדר החקירות וזה מצולם ומתועד, וזה מתורגמן שמובא לצורך החקירה, אין כאן חיסיון. זאת אומרת, זה משהו שמתורגמנים עם ניסיון אומרים לנחקר בתחילת הדרך ומסבירים לו שבעצם התפקיד שלהם, הם לא כאן בתור חברים שלו, וכל מה שהוא יגיד להם בשפת סימנים, הם חייבים לתרגם ולהעביר את זה לדיבור. זה משהו ששייך יותר לקהילה, אבל לא יכול להיות כאן חיסיון.

היו"ר אילן גילאון:


תודה.

אייל לב ארי:
8.
אדם עם מוגבלות בתקשורת,
החוקר ישקול, לאחר התייעצות עם איש מקצוע


הנעזר בתת"ח, אשר אין לו
מתחום קלינאות התקשורת, היעזרות בתת"ח עם


יכולת קריאה ואיות.

סמלים או לתת"ח אחר, ובמידת הצורך ליווי איש






מקצוע מתאים לצורך הפעלת תת"ח, והכל תוך תיעוד






חזותי.

היו"ר אילן גילאון:


סיימנו? אני לא מאמין. אתם רוצים להישאר לשיר בציבור או משהו? גמרנו את זה יותר מדיי מהר.

מרים בר ניר:

אני את סעיף 42 מבקשת להשאיר. יגידו לי שזה כתוב במקום אחר, אבל זה כל כך ברור.

היו"ר אילן גילאון:


לא, מרים, לא רק שזה כתוב במקום אחר אלא היכן שזה כתוב, זה הרבה יותר חזק מהתקנות האלה. זה מעוגן במקום הרבה יותר חזק, הרבה יותר ברזל מהתקנות כאן.

יפעת רווה:

אני אתן לך במתנה את החוק השני ותראי שגם שם זה ברור.

היו"ר אילן גילאון:


תודה רבה לכולכם.

הישיבה ננעלה בשעה 12:30

